**Philip Larkin**

*Ο* ***Philip Arthur Larkin*** *(1922-1985) αν και ολιγογράφος, καθώς εξέδωσε μόλις τέσσερις ποιητικές συλλογές, θεωρείται ο δημοφιλέστερος Άγγλος ποιητής του Μεταπολέμου. Σπούδασε Αγγλική Φιλολογία στην Οξφόρδη και εργάστηκε ως βιβλιοθηκάριος στο Πανεπιστήμιο του Hull. Βασικά χαρακτηριστικά της ποίησής του αποτελούν η παραδοσιακή φόρμα, ο υπαρξιακός προβληματισμός και η πεσιμιστική ενατένιση των ανθρωπίνων (μια απαισιοδοξία που άλλοτε δίνει την εντύπωση του πεισιθανάτιου αδιεξόδου, κι άλλοτε δείχνει να εξοβελίζεται μέσα από το χιούμορ και την ειρωνεία που διατρέχει το έργο).*

***The North Ship***

|  |  |
| --- | --- |
| I saw three ships go sailing by,Over the sea, the lifting sea,And the wind rose in the morning sky,And one was rigged for a long journey.The first ship turned towards the west,Over the sea, the running sea,And by the wind was all possessedAnd carried to a rich country.The second ship turned towards the east,Over the sea, the quaking sea,And the wind hunted it like a beastTo anchor in captivity.The third ship drove towards the north,Over the sea, the darkening sea,But no breath of wind came forth,And the decks shone frostily.The northern sky rose high and blackOver the proud unfruitful sea,East and west the ships came backHappily or unhappily:But the third went wide and farInto an unforgiving seaUnder a fire-spilling star,And it was rigged for a long journey. | Τρία καράβια πέρασαν, τα είδα πάνω στη θάλασσα και τη φουσκονεριά\*, σήκωσε αέρα του ήλιου η πρώτη αχτίδα, κι ήταν το ένα αρματωμένο για μακριά. Το πρώτο έβαλε πλώρη για τη δύση, πάνω στη θάλασσα που κύλησε γοργή, και πήρε ο αέρας όλος να φυσήσει, σε πλούσιο τόπο να το πάει, πλούσια γη. Το άλλο τράβηξε για την ανατολή, στη θάλασσα που ασάλευτη δεν μένει, και το κυνήγησε ο αέρας σαν σκυλί και στην αιχμαλωσία το πηγαίνει. Το τρίτο γύρισε την πλώρη στο βορρά, στη θάλασσα, στο πέλαγος το μαύρο, κι ούτε που φύσηξε αέρας μια φορά, και γυάλιζε η κουβέρτα\* του απ’ τον πάγο. Σκοτάδι σκέπασε τον βορινό ουρανό, στην περήφανη θάλασσα, τη στείρα, κι ήρθαν τα δυο καράβια πίσω στη στεριά με την καλή και την κακή τους μοίρα. Όμως το τρίτο έφυγε προς την πλατιά τη θάλασσα που άφεση δεν δίνει, κάτω από ένα αστέρι που έσταζε φωτιά, αρματωμένο για μακρύ ταξίδι.  [Μετάφραση: Διονύσης Καψάλης][Δ. Καψάλης-Γ. Κοροπούλης, *D.J. Tracts 1-45. Σύντομη ιστορία του λυρισμού*, εκδ. Sestina, Αθήνα 2014, σσ. 58-59) |

***φουσκονεριά*** η ανύψωση της στάθμης του νερού· πλημμυρίδα. ANT φυρονεριά ~ ***κουβέρτα*** (ναυτ.) το κατάστρωμα του πλοίου

**ΘΕΜΑ Γ**

Ποιο είναι, κατά τη γνώμη σας, το θέμα του ποιήματος; Να το αναπτύξετε αξιοποιώντας 3 κειμενικούς δείκτες. Ποια η δική σας άποψη σχετικά με το θέμα αυτό; (150-200 λ.)